নিজস্ব প্রতিবেদন: কলকাতা ও শহরতলিতে অস্ত্র হাতে ঘোরাঘুরি নিষিদ্ধ করল কলকাতা পুলিস। শুক্রবার একটি নির্দেশিকা জারি করলেন কলকাতা পুলিস কমিশনার রাজীব কুমার। তাতে বলা হয়েছে, সাধারণের নিরাপত্তার স্বার্থে ২ জানুয়ারি, ২০১৮ থেকে ১ জানুয়ারি ২০১৯ পর্যন্ত কলকাতা ও শহরতলিতে অস্ত্র হাতে নিয়ে প্রকাশ্যে বেরানো নিষিদ্ধ করা হল। তবে ছাড়ও রয়েছে। যেমন- পুলিস কমিশনার অনুমতি অস্ত্র বের করা যাবে।        
চলতিবছরেই রাম নবমীতে একাধিক জায়গায় অস্ত্র হাতে মিছিল বের করেছিল হিন্দুত্বাবাদী সংগঠনগুলি। নবান্নে মুখ্যমন্ত্রী মমতা বন্দ্যোপাধ্যায় বলেছিলেন, এই মিছিল বেআইনি। বেশ কয়েকজনের বিরুদ্ধে মামলাও করেছিল পুলিস।